CELEX: 32015R1114
Language: sk
Date: 2015-07-09 00:00:00
Title: Vykonávacie nariadenie Komisie (EÚ) 2015/1114 z 9. júla 2015 o povolení L-valínu produkovaného z Escherichia coli ako kŕmnej doplnkovej látky pre všetky druhy zvierat a o zmene nariadenia (ES) č. 403/2009 a vykonávacích nariadení (EÚ) č. 848/2014 a (EÚ) č. 1236/2014 (Text s významom pre EHP)

10.7.2015   
            
            
               SK
            
            
               Úradný vestník Európskej únie
            
            
               L 182/18
            
         VYKONÁVACIE NARIADENIE KOMISIE (EÚ) 2015/1114
   z 9. júla 2015
   o povolení L-valínu produkovaného z Escherichia coli ako kŕmnej doplnkovej látky pre všetky druhy zvierat a o zmene nariadenia (ES) č. 403/2009 a vykonávacích nariadení (EÚ) č. 848/2014 a (EÚ) č. 1236/2014
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2 a článok 13 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania alebo zmeny takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 boli predložené dve žiadosti o povolenie L-valínu. K uvedeným žiadostiam boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosti sa týkajú povolenia L-valínu produkovaného z Escherichia coli NITE SD 00066 a L-valínu produkovaného z Escherichia coli NITE BP-01755 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len„úrad“) dospel v stanoviskách z 9. decembra 2014 (2) a z 29. apríla 2015 (3) k záveru, že L-valín produkovaný z Escherichia coli NITE SD 00066 a Escherichia coli NITE BP-01755 nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že sa z hľadiska výživy zvierat považuje za efektívny zdroj esenciálnej aminokyseliny L-valín. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
            
         
               (6)
            
            
               Nariadením Komisie (ES) č. 403/2009 (4) a vykonávacími nariadeniami Komisie (EÚ) č. 848/2014 (5) a (EÚ) č. 1236/2014 (6) sa povolil L-valín ako výživná doplnková látka. S cieľom objasniť, že tieto doplnkové látky majú rovnakú čistotu a neobsahujú rezíduá mikroorganizmov, z ktorých sú produkované, ich identifikačné číslo by sa malo harmonizovať, a to aj vtedy, ak produkujú z rôznych mikroorganizmov.
            
         
               (7)
            
            
               V dôsledku toho je požiadavka označovať L-valín v kŕmnych surovinách a kŕmnych zmesiach spolu s identifikačným číslom zastaraná.
            
         
               (8)
            
            
               Preto by sa nariadenie (ES) č. 403/2009 a vykonávacie nariadenia (EÚ) č. 848/2014 a (EÚ) č. 1236/2014 mali zodpovedajúcim spôsobom zmeniť.
            
         
               (9)
            
            
               Keďže neexistujú bezpečnostné dôvody na okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Povolenie
   Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Zmeny nariadenia (ES) č. 403/2009
   Príloha k nariadeniu (ES) č. 403/2009 sa mení takto:
   
               1.
            
            
               V prvom stĺpci sa text „3c3.7.1“ nahrádza textom „3c370“.
            
         
               2.
            
            
               V deviatom stĺpci sa vypúšťa druhý odsek.
            
         Článok 3
   Zmena vykonávacieho nariadenia (EÚ) č. 848/2014
   V deviatom stĺpci prílohy k vykonávaciemu nariadeniu (EÚ) č. 848/2014 sa vypúšťa druhý odsek.
   Článok 4
   Zmeny vykonávacieho nariadenia (EÚ) č. 1236/2014
   Príloha k vykonávaciemu nariadeniu (EÚ) č. 1236/2014 sa mení takto:
   
               1.
            
            
               V prvom stĺpci sa text „3c369“ nahrádza textom „3c370“.
            
         
               2.
            
            
               V deviatom stĺpci sa vypúšťa tretí odsek.
            
         Článok 5
   Prechodné opatrenia
   1.   L-valín povolený nariadením (ES) č. 403/2009 a vykonávacími nariadeniami (EÚ) č. 848/2014 a (EÚ) č. 1236/2014 a premixy, ktoré ich obsahujú, vyrobené a označené pred 30. januárom 2016 v súlade s pravidlami platnými pred 30. júlom 2015, sa môžu aj naďalej uvádzať na trh a používať až do vyčerpania existujúcich zásob.
   2.   Kŕmne suroviny a kŕmne zmesi obsahujúce látku špecifikovanú v odseku 1, ktoré sú vyrobené a označené pred 30. júlom 2016 v súlade s pravidlami platnými pred 30. júlom 2015, sa môžu naďalej uvádzať na trh a používať až do vyčerpania existujúcich zásob. Pokiaľ ide o krmivo určené pre zvieratá neurčené na produkciu potravín, lehota na výrobu a označovanie uvedená v prvej vete uplynie 30. júlom 2017.
   Článok 6
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2015) 13(1):3965.
   
      (3)  Vestník EFSA (EFSA Journal) (2015) 13(5):4110.
   
      (4)  Nariadenie Komisie (ES) č. 403/2009 zo 14. mája 2009 o povolení prípravku L-valín ako kŕmnej doplnkovej látky (Ú. v. EÚ L 120, 15.5.2009, s. 3).
   
      (5)  Vykonávacie nariadenie Komisie (EÚ) č. 848/2014 zo 4. augusta 2014 o povolení L-valínu produkovaného Corynebacterium glutamicum ako kŕmnej doplnkovej látky pre všetky druhy zvierat a o zmene nariadenia (ES) č. 403/2009, pokiaľ ide o označovanie kŕmnej doplnkovej látky L-valín (Ú. v. EÚ L 232, 5.8.2014, s. 13).
   
      (6)  Vykonávacie nariadenie Komisie (EÚ) č. 1236/2014 z 18. novembra 2014 o povolení L-valínu produkovaného Corynebacterium glutamicum (DSM 25202) ako kŕmnej doplnkovej látky pre všetky druhy zvierat (Ú. v. EÚ L 332, 19.11.2014, s. 26).
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy.
                  
               
            
                  3c370
               
               
                  —
               
               
                  L-valín
               
               
                  
                     Zloženie doplnkovej látky
                  
                  L-valín najmenej 98 % (v sušine)
                  
                     Charakteristika účinnej látky
                  
                  L-valín (kyselina (2S)-2-amino-3-metylbutánová) vyrábaný fermentáciou baktériou Escherichia coli NITE SD 00066 alebo Escherichia coli NITE BP-01755
                  Chemický vzorec: C5H11NO2
                  
                  Číslo CAS: 72-18-4
                  
                     Analytická metóda
                      (1)
                  
                  Na stanovenie L-valínu v kŕmnej doplnkovej látke: Monografia v rámci Kódexu chemických látok v potravinách (Food Chemical Codex) týkajúca sa L-valínu.
                  Na stanovenie valínu v premixoch, kŕmnych zmesiach a kŕmnych surovinách:
                  ionexová chromatografia s pokolónovou derivatizáciou a spektrofotometrickou detekciou (HPLC/VIS) – nariadenie Komisie (ES) č. 152/2009 (2).
               
               
                  všetky druhy
               
               
                  —
               
               
                   
               
               
                   
               
               
                  
                              1.
                           
                           
                              Na označení je potrebné uviesť obsah vlhkosti.
                           
                        
                              2.
                           
                           
                              Na účely bezpečnosti používateľov: počas manipulácie by sa mala používať ochranná dýchacia maska, ochranné okuliare a rukavice.
                           
                        
               
                  30. júla 2025
               
            
         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.
      
         (2)  Ú. v. EÚ L 54, 26.2.2009, s. 1.